Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 592

b) Az osztály kiállítása 4 óra Hogyan adhatnánk képet az elmúlt két év munkájáról? Mi az, amit szívesen megmutatnánk belőle másoknak? Osztályszintű munka. Azoknak a munkáknak az előkeresése a személyes mappákból és az iskolai médiatárból, illetve a fényképes dokumentumok közül, amelyek a megelőző két év művészeti óráin születtek vagy azokhoz kapcsolódóan jöttek létre. A rendelkezésre álló anyagok tematikus rendszerezése. Beszélgetés osztályszinten. Mit érdemes mindebből megmutatni egy iskolai kiállítás keretében? Hogyan kell előkészíteni a munkákat a bemutatásra? Csoportmunka. A kiválasztott alkotások és fényképek megfelelő alapra helyezése, majd aláírásokkal való ellátása a bemutatáshoz. Osztályszintű munka. Az osztály kiállításának megrendezése az iskola folyosóján vagy valamely közösségi terében. Kulcskompetenciák Anyanyelvi kommunikáció: szóbeli kommunikációs és önkifejezés. Matematikai kompetencia: rendszerezés. Szociális és állampolgári kompetencia: együttműködés csoportban. Kezdeményezőképesség és vállalkozói kompetencia: önállóság, kreativitás, a saját alkotások vállalása. Kiemelt fejlesztési feladatok Énkép, önismeret Testi és lelki egészség Felkészülés a felnőttlétre Műveltségi területek Ember és társadalom Művészetek

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes